Minu kolleeg Tuuli, kes tegeleb vehklemisega, ütles mulle kord nii: "Ega sageli ei määragi võistluse tulemust võistlejate tase, mõnikord mängib nõrgem  vehkleja teise närvidega selgelt üle." Midagi sarnast juhtus ka seekord Riia Volvo Cupil. Ega minul ei olnud soojenduse ajal aega oma konkurenti vaadata, muretsesin rohkem seepärast, kuidas mu oma hüpped ja pöörded sujuvad. Peale soojenduse lõppu ütles treener, et mul pole vaja üldse millegipärast põdeda, sest teine tüdruk olevat minust peajagu üle ja ilmselt jään tema järel teiseks. Läti tüdruk uisutas küll suurema hooga, aga ei teinud kavas ära peaaegu ühtegi hüpet ega ka plaanis olnud madalpiruetti. Mine  siis võta kinni, kas ebaõnnestumises mängisid rolli närvid või miski muu. Mina sain poodiumil esimesele kohale ronida ja olin igatahes ootamatu tulemuse üle rõõmus